Bristol (Rhode Island)

Bristol je mesto v Spojených štátoch amerických, vo východnej časti štátu Rhode Island. Je sídlom Bristol County, má rozlohu 53,4 km² (z toho je 27,2 km² voda) a žije tu 22 469 obyvateľov (2000). Leží na polostrove vybiehajúcom do Atlantického oceánu medzi zálivmi Narragansett Bay a Mount Hope Bay, juhovýchodne od Providence. V meste sa nachádza Herresfoff Marine Museum, Haffenreffer Museum of Anthropology a západne od mesta sa rozkladá chránené územie Colt State Park. Mesto je súčasťou aglomerácie Providence - Fall River. Je známe oslavami Dňa nezávislosti, ktoré tu trvajú najdlhšie zo všetkých amerických miest (prezývka „America's most patriotic town“, čiže „Najpatriotistickejšie mesto Ameriky“). V meste žije silná komunita portugalských (najmä z Azor) a talianskych Američanov. Posledné roky života tu strávil herec Anthony Quinn. Iné projekty Commons ponúka multimediálne súbory na tému Bristol (Rhode Island) Externé odkazy Oficiálna stránka Archivované 2008-03-12 na Wayback Machine